Tisztelt Hallgatók!

Az ELTE Állam- és Jogtudományi Kar Hallgatói Önkormányzat (a továbbiakban: HÖK) Alapszabálya 71.§ (4) bekezdése értelmében a HÖK oktatási ügyekért felelős alelnökének vezetésével Oktatási Bizottság működik.

A HÖK oktatási ügyekért felelős alelnökeként pályázatot írok ki a megalakuló Oktatási Bizottság tagságára.

A betölthető pozíció:

* általános helyettes (az oktatási ügyekért felelős alelnök általános helyettese; maximum 5 fő)

A jelentkezés feltételei:

* aktív hallgatói jogviszony az ÁJK-n

A pályázati anyag tartalma:

* amerikai típusú önéletrajz elérhetőségekkel (telefonszám, e-mail cím)
* motivációs levél
	+ formai követelmények: Times New Roman, 12-es betűméret, 1,5 sorköz, normál margó
	+ terjedelem: maximum egy oldal
	+ tartalmazza a jelentkezés okát és innovatív ötleteket

A jelentkezés menete:

1. Az önéletrajz és a motivációs levél elektronikus úton való elküldése.

Határidő: 2014. november 16. (vasárnap) 23:00

Cím: parkanyieszter@gmail.com (tárgy: „Bizottsági jelentkezés”)

1. Személyes elbeszélgetés.

Időpont: 2014. november 19. (szerda) 10:00 – 12:00

Helyszín: B épület HÖK iroda

A beszélgetésre minden jelentkezőnek magával kell hoznia önéletrajzát és motivációs levelét egy példányban, saját kezűleg aláírva. A megjelenés csak a nappali tagozatos hallgatóknak kötelező.

1. A döntésről a jelentkezők 2014. november 20. (csütörtök) 23:59-ig e-mailben vagy telefonon kapnak visszajelzést.

Kelt: Budapest, 2014. november 11.

Párkányi Eszter

oktatási ügyekért felelős alelnök

ELTE ÁJK HÖK